Man vas vir Bloem-bejaarde se moordArgieffoto Maroela Media het vroeër berig Knoetze se buurman het omstreeks 09:00 op sy liggaam in die kombuis afgekom. Knoetze se liggaam is voor die yskas gevind met sy hande en voete vasgebind. Hy het verskeie oop wonde aan sy agterkop gehad. Kapt. Chaka Marope, woordvoerder van die polisie, het aan Maroela Media bevestig dat ŉ 23-jarige man omstreeks 05:00 in Mangaung Fase 5 vasgetrek is. Marope het gesê Knoetze se selfoonsein is tot by die verdagte gevolg. ŉ Aanklag van moord sal amptelik teen die verdagte aanhangig gemaak word en hy sal binnekort in die hof verskyn. Marope het voorheen gesê die polisie vermoed dat Knoetze langer as drie dae dood was toe sy liggaam gevind is aangesien sy buurman hom Vrydag laas lewend gesien het. ŉ Nadoodse ondersoek sal gedoen word om die datum en presiese oorsaak van die dood vas te stel.